கேள்வி: கண்டிகுண்ட வெங்கட பிரசாத் - இளமையும் கல்வியும் என்பது என்ன?
பதில்: பிரசாத் கதிரியின் ராயச்சோடி சாலையைச் சேர்ந்தவர். இவரின் தந்தை கண்டிகுண்ட இரகுராமப்பா. இவர் கண்டிகுண்ட யசோதா தேவியை மணந்தார். 1980ஆம் ஆண்டு கர்நூல் மாவட்டம் நந்திகோட்கூர் உள்ள அரசு ஆண்கள் உயர்நிலைப் பள்ளியில் பள்ளிப் படிப்பை முடித்தார். 1982ஆம் ஆண்டு அனந்தபூர் மாவட்டம் உள்ள கதிரியில் உள்ள அரசு இளையோர் கல்லூரியில் இடைநிலைக் கல்வியினைப் பயின்றார். 1983 முதல் 1987 வரை கர்நாடகா தாவனகேரில் உள்ள பாபுசி பொறியியல் தொழில்நுட்ப நிறுவனத்தில் இளநிலைத் தொழில்நுட்பக் கல்வியினைப் பயின்றார்.
கேள்வி: கண்டிகுண்ட வெங்கட பிரசாத் - அரசியல் வாழ்க்கை பற்றி தகவல் சொல்.
பதில்: பிரசாத், 2024ஆம் ஆண்டு ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சியின் சார்பில் கதிரி சட்டமன்றத் தொகுதியில் போட்டியிட்டு வெற்றி பெற்று இரண்டாவது முறையாக சட்டமன்ற உறுப்பினர் ஆனார். இவர் இத்தேர்தலில் 1,03,610 வாக்குகள் பெற்றார். இவரது நெருங்கிய போட்டியாளரான ஒய். எசு. ஆர். காங்கிரசு கட்சியின் பி. எசு. மக்பூல் அகமதுவை 6,265 வாக்குகள் வித்தியாசத்தில் தோற்கடித்தார். முன்னதாக, இவர் 2009ஆம் ஆண்டு ஆந்திரப் பிரதேச சட்டப் பேரவைத் தேர்தலில் கதிரி சட்டமன்றத் தொகுதியிலிருந்து தெலுங்கு தேசம் கட்சி தொகுதியில் பட்டாள வெங்கடரமணனை 14,977 வாக்குகள் வித்தியாசத்தில் தோற்கடித்து வெற்றி பெற்றார். இடையில், 2014 மற்றும் 2019 சட்டமன்றத் தேர்தல்களில் ஒய். எசு. ஆர். காங்கிரசு கட்சி வேட்பாளர்களிடம் தோல்வியடைந்தார். 2014 ஆந்திரப் பிரதேச சட்டமன்றத் தேர்தலில் அட்டர் சந்த் பாசாவிடம் 968 வாக்குகள் வித்தியாசத்திலும், ஒய். எசு. ஆர். காங்கிரசு கட்சிக்கு ஆதரவான அலை காரணமாக 2019 ஆந்திரப் பிரதேச சட்டப் பேரவைத் தேர்தலில் பி. வி. சித்தா ரெட்டியிடம் 27,243 வாக்குகள் வித்தியாசத்திலும் தோல்வியடைந்தார். District & Constituency Wise |url=https://www.sakshipost.com/andhrapradesh-politics/2019/05/24/anantapur-election-results-2019-mla-mp-winner-list-district-constituency-wise |access-date=2024-06-24 |website=Sakshi Post |language=en}}